એમ્પ્લોઈઝ' પ્રોવિડેન્ટ ફન્ડ ઓર્ગેનાઈઝેશન (ઈપીએફઓ) ઈક્વિટી સંબંધિત સાધનોમાં આવતા મહિનાથી ઈન્વેસ્ટમેન્ટ કરવા યોજના ધરાવે છે. નવી ઈન્વેસ્ટમેન્ટ પેટર્ન પ્રમાણે, ઈપીએફઓ તેના વધતા જતા ભંડોળમાંથી પાંચથી પંદર ટકા રકમ ઈક્વિટી અથવા ઈટીએફ જેવા ઈક્વિટી સંબંધિત સાધનોમાં રોકી શકે છે. આ નવી પેટર્ન ૧લી એપ્રિલથી લાગુ થઈ છે. અમે આવતા મહિનેથી ઈટીએફમાં નાણાં રોકવાનું શરૃ કરીશું એમ શ્રમ મંત્રાલયના એક અધિકારીએ જણાવ્યું હતું. પ્રારંભમાં પાંચ ટકા રકમ ઈટીએફમાં રોકવા ઈપીએફઓની યોજના છે. નવી ઈન્વેસ્ટમેન્ટ પેટર્ન માટે ઈપીએફઓ હાલમાં નવા ફન્ડ મેનેજરની નિમણૂંક કરવા માગતું નથી.